LidanRubinov/Halacha-QA huggingface dataset:
שאלה: אבי מקיים קשרי נימוסין עם חברתו מהתיכון: ערב טוב לרב. הוריי שהיו בצעירותם דתיים רופפים מאוד, התחזקו במהלך שנות נישואיהם הראשונות וכך נשלחתי תמיד למוסדות הכי תורניים - לאומיים שהכירו הוריי, כך שכיום אני לומד בישיבה גבוהה. ובנוסף, חזותם של הוריי עושה רושם של הקפדה על קלה כבחמורה (אבי הולך עם כיפה גדולה לראשו ועם ציצית ואימי חובשת לראשה כיסוי ראש מלא). בכל שלב רוחני בחיי בו התקדמתי מעבר להוריי בשמירת תורה ומצוות הדבר גרם לשתיקות רבות ואף לריבים ומתחים. היה לי ועדיין קשה לי לסבול את הפער בין מה שקיבלתי במקומות שהוריי שלחו אותי ללמוד בהם לבין היישום בפועל בבית. היום בערב סופר לי ע"י אחיי כי קרה עניין חדש. לאבי היתה בשנות התיכון והצבא חברה (4 שנים), אך הקשר התפוצץ והם נפרדו. כאשר נפטר לפני כשנתיים אביו של אבי אותה אישה (שכיום היא נשואה ואמא לילדים) הגיעה בלי בושה לנחם את אבי. אמי היתה בהלם והביעה כעס וזעזוע באוזני אבי שדאג להרגיע אותה. לפני מס ימים נודע לאבי ע"י אחותו שאמה של אותה אישה נפטרה (באותה הזדמנות אמרה אותה אחות לאבי כי היא רוצה ללכת איתו לנחם) ואמרה לו שראוי שיילך לנחם את האבלה. אבי, כנראה בעצת אחות אחרת, סיפר לאימי את המצב ואמר לה כי ברצונו ללכת לנחם. אימי "התפוצצה" מכעס, אך הבינה שאינה יכולה למנוע זאת ממנו ולכן החליטה להתלוות אליו. מרגע ששמעתי את הסיפור אינני מסוגל להביט בפניו של אבי וכל-שכן לנהל עימו שיחה. כיצד הרב חושב שאני צריך להגיב ומה לעשות? מראש ואשמח אם הרב יענה בהקדם.
תשובה: אם כל כל מה שעשה אביך הוא ללכת לנחם ותו לא. ויש בביתכם בית, ואהבה ואמון בין אביך ואמך. איני רואה סיבה לכעוס על אביך. אולי אם אמך מקפידה עדיף היה שלא ילך, אך בדיעבד זה לא מעשה חמור.
שאלה: מה קורה לגויים אחרי המוות?: ראיתי שגויים שעברו מוות קליני עוברים דברים דומים קצת ליהודים. הם צפים מעל הגוף, רואים אור גדול וכו. לאן הם הולכים? גם להם יש איזה עולם הבא? גן עדן? גיהינום?
תשובה: גם לגויים יש בחירה חופשית בין טוב לרע וממילא גם להם יש שכר ועונש בעולם הבא. אמנם לא דומה שכר של מקיים שבע מצוות לשכר מקיים תרי"ג מצוות.
שאלה: צום עשרה בטבת: אנא כתבו באילו תנאים ניתן לקום לפני כניסת הצום ולשתות. האם אומרים ברכות השחר לפני כן והאם ואיך צריך להתנות מהלילה שאעשה זאת?
תשובה: בצום אין לאכול ולשתות מעמוד השחר ועד לצאת הכוכבים (ללוח שנה עם זמני היום באתר לחץ כאן). מי שמעוניין לאכול לפני עמוד השחר צריך להתנות ולומר לפני השינה שאם הוא יקום אז הוא יאכל וישתה. אם אתה מתכוון לחזור לישון אתה לא חייב לברך ברכות השחר. יש עדיפות לומר ברכות התורה ו"מזמור שיר חנוכת הבית". אם חזרת לישון שינת קבע לפני עלות השחר, יש לומר שוב ברכות התורה כשתקום. לשיעור בנושא דיני הצומות הקלים.
שאלה: בחירת סנדק למרות ההבטחה: כבוד הרב, אני מודה לך על התשובה. שאלה לי נוספת שמטרידה אותי. במידה ואמרתי בלהט הרגע מתוך עצבים ולא מתוך כוונה אמיתית דברים חמורים, כגון: על גופתי המתה שאבא של בעלי יהיה סנדק לבני, האם זה נורא? זה משהו שאינני מתכוונת ולצערי יצא מפי. השאלה נשאלה בהמשך לשאלה "בחירת סנדק למרות ההבטחה"
תשובה: אכן חבל שהדברים נאמרו. בקשי סליחה מבעלך והפסיקו לחטט במה שהיה.
שאלה: הלוואה בריבית לקניית מוצרים בסיסיים לבית: אני עובר לדירה גדולה יותר, ובעקבות זאת עומדות בפני הוצאות גדולות שאין לי כסף זמין עבורם. האם מותר לקחת הלוואה בריבית מבנק לצורך: 1. קניית מזגן והתקנתו 2. ספות חדשות (הישנות במצב לא טוב) 3. ת לצביעת ושיפוץ בית עם עזיבת דירה שכורה 4. גופי תאורה 5. וכדו
תשובה: הלואה ברבית מבנק אסורה אלא א"כ נעשה היתר עסקא, דהיינו ההלוואה נחוצה לשם השקעה בעסק. המעבר מדירה שכורה לדירת קבע היא עסק ולכן רק לצרכים הבסיסיים של המגורים החדשים וההעברה מותרים, כגון: מזגן, תאורה ושיפוץ הדירה הקודמת. אך ספות אין לקנות בהלוואה כזו.
שאלה: צירוף בצקים להפרשת חלה: כבוד הרב. א.האם אפשר להפריש חלה על שני סוגי בצקים,אחד לחלות ואחד לפיתות.שיחד מצטרפים לשיעור המחמיר לברכה-2.5 קילו קמח? ב.האם זה ר להפריש מבצק אחד בשיעור חלה, למרות שאח"כ מכינים מאותו בצק כל מיני מאכלים שונים (חלות, פיצות, פריקסה-מטוגן וכו )? ג.האם להפריש חלה מבצק שנילוש רק בחלב בלי מים או בחצי חלב חצי מים (לפיצה)?. ד.אם כן,האם אפשר לצרף לברכה בצק חלבי כזה ובצק פרווה לחלות? מתנצלת על כמות השאלות ש צירפתי יחד לרב : ) רבה, כבוד הרב.
תשובה: א. אם את מקפידה שלא יתערב טעם של בצק אחד בחברו אי אפשר לצרפם. ב. מבצק אחד מפרישים חלה אחת. ג. יש להמינע מללוש בצק רק עם חלב בשיעור של חיוב חלה, כי את החלה אי אפשר לשרוף. אם מערבים גם מים זה ר. ד. מכיון שמקפידים שהבצק החלבי לא יגע בפרווה אי אפשר לצרפם (כנ"ל בסעיף א).
שאלה: קניית מוצר בהנחה של מישהו אחר: האם מותר לי לבקש ממישהו שיקנה לי מוצר שיש לו הנחה ברכישה? לדוגמא: אדם שעובד במקום מסויים יש לו הנחה, או סטודנט יש לו הנחה ברכישת תוכנה, האם אוכל לבקש ממנו לקנות עבורי את התוכנה? האם אפשר שהוא יקנה לעצמו ויתן לי במתנה? אודה מראש על התשובה.
תשובה: הכל תלוי בתנאים של המוכר. אם המוכר מתנה את הרכישה רק לאדם ספציפי ולשימושו האישי, אין לקנות את החפץ ע"מ למוכרו ובודאי שלא לקנותו בשליחות אדם אחר ובעבורו. בנוסח אחר של התנאי, יתכן מצב שיהיה מותר לרכוש את החפץ לעצמו ואח"כ למוכרו לחבר. אך כאמור לעיל הכל תלוי בתנאי. הרב מיכאל יומטוביאן
שאלה: אמירת ברכות השחר לפני אכילה: אז אם איני מתכוונת להמשיך לישון, צריך לומר את כל ברכות השחר והתורה לפני האכילה? השאלה נשאלה בהמשך לשאלה "צום עשרה בטבת"
תשובה: מאחר ואפשר לומר את ברכות השחר מחצות הלילה ויש בעיה לאכול לפני התפילה, נראה לי שעדיף לומר את ברכות השחר ואז יש בכך קצת תפילה ויותר פשוט לאכול.
שאלה: שידוך לבחורה שעברה אונס: מדובר על בחורה שעברה אונס בלילה בביתה, ובני הבית לא התעוררו. רוב פרטי העניין אינם ברורים, וידועים לנו רק מעט פרטים. הבחורה נמצאת בגיל השידוכים. היא מעוניינת לספר על העניין לבחור כבר בפגישות הראשונות, גם כדי לחסוך צער של פרידה אחרי שנקשרים רגשית, ובעיקר כדי שלא ייווצר מצב של מקח טעות, כאשר הבחור נפגש איתה על סמך נתונים לא מדוייקים. אנו חוששים שסיפור המקרה יביא לדחייה של חלק גדול מההצעות. בנוסף, קיימת אפשרות שהבחור לא יקבל את הדברים כפשוטם, בגלל שכל הסיפור מעורר תמיהות רבות. ייתכן שיחשוב שלבחורה יש דמיונות שווא או שיחשוב שלא סיפרו לו את כל האמת על מעשה האונס. אנו חוששים שהבחור ייאלץ לספר לשדכן את הסיבה לביטול השידוך, והעניין יתפרסם ויגרום צער גדול למשפחה. (אפילו אם הפרסום הוא רק בקרב קבוצה קטנה של אנשים.) מה ניתן לעשות?
תשובה: ראשית כל צריך לברר עם פסיכולוג אם הטראומה שעברה לא תפריע לזוגיות. חוות דעת חיובית מקצועית תעזור לה למצוא שידוך. עליה להחליט היכן החשש למשבר גדול יותר לספר בהתחלה או בהמשך. דעתי נוטה לדחות לשלב מתקדם אך לא מתקדם מדי.
שאלה: רוטב בכלי בשרי שעורבב בכף חלבית: הכנתי תבשיל. בדיעבד לאחר הכנת התבשיל שמנו לב שהשתמשתי בכף מעץ חלבית לעירבוב הרוטב. יש לציין שהרוטב מורכב מירקות כולל בצל ושהסיר בשרי אבל עבר הרבה זמן מאז שהשתמשתי בו. בכל אופן עירבבתי עם הכף לפני שהכנסתי את הבשר, כך שלא היה מגע בין הבשר לכף עצמה. מה לעשות עם התבשיל? אפשר לאכול אותו? ומה עם הכף? על תשובתכם.
תשובה: נראה שאפשר לאכול את האוכל ולא צריך להכשיר את הכף.
שאלה: חיים ומוות- מי מחליט?: אלוקים קובע מתי אדם ימות, באיזה יום ובאיזו שעה. אבל כמה דברים לא מסתרים לי בעניין. אם זה אכן כך, מדוע כתוב לדוג בספר דברים כשמדובר בפטורי המלחמה- "פן ימות", הרי אם צריך למות, הרי שימות בכל מקרה. לא משנה אם יצא למחלה או לא. בנוסף, אם כן, הרי שרוצח שרצח כביכול היה שליח אלוקים. עוד דבר, בזמן האחרון עולות בי כל מיני שאלות על אמונה. אשמח אם תמליץ לי על ספר או מקור שיכול לענות לי על שאלות. (כמו לדוג בעניין הבחירה החופשית והידיעה של הקב"ה- דברים כאלו.)
תשובה: הקב"ה מנהיג את העולם בדרך של שכר ועונש ובדרך של הנהגת היחוד. הנהגת הקב"ה את העולם בדרך של שכר ועונש היא הנהגה שהקב"ה מנהיג אותנו לפי מעשינו. הנהגת היחוד היא הנהגה שהקב"ה מנהיג את העולם כחלק מהתוכנית שגורמת להביא את העולם ליעוד שלו, שזה העלאת העולם למדרגה יותר עליונה. כשאדם נפטר מן העולם בדרך כלל זה נובע מתוכנית בסיסית שהקב"ה תכנן לנשמה המסוימת הזאת קצבת שנים אולם לפעמים יש גם פטירה שמוקדמת או מאוחרת. יש לפעמים גם מקרים שהקב"ה מסלק מישהו מהעולם כצורך ציבורי, בחינת קרבן ציבור. ח אומרים, שרק מי שירא מעבירות שבידו לא יצא למלחמה כדי שלא להיכנס למקום סכנה למקום ששם צריך זכות מיוחדת כדי להינצל ובהנהגת שכר ועונש לא ראוי האדם להשגחה מיוחדת זו. שאר החוזרים הם בכדי שלא לבייש את מי שירא מעבירות שבידו ושלא יהיה ניכר פחדו. גם אם נלך במהלך שיש חשש שההליכה למלחמה כשלעצמה יש בה חשש סכנה ניתן לומר שהמסתלקים במלחמה הם מסתלקים בחינת קרבן ציבור. מכיון שיש בסילוקם עוגמת נפש מיוחדת עדיף שאחרים הם יהיו בחינת הקרבן ציבור. יש ספרים רבים בעניני אמונה ותלוי על איזה נושאים ובאיזה סגנון. בכל אופן, יש ספרים מאד פשוטים של הרב אבינר. יש ספרים יותר מורכבים, כגון: ספרים של הרב טאו. יש מאמרים רבים על נושאי אמונה. אני ממליץ כספר ראשון להתחיל בספר של הרב קרוב "דע מה שתשיב לעצמך".
שאלה: ריצה ופגיעה בראייה: למדתי במסכת תענית שמי שרץ יורד לו אחד מ 500 היכולת לראייה (משהו כזה). האם זה תקף גם לימנו? אני יודע שדווקא מחקרים מוכיחים שריצה היא דווקא בריאה ומומלצת, אם כן מותר אסור לרוץ באופן כללי? אולי יש התר בריצה בשביל לשמור על בריאות הלב וכלי הדם?
תשובה: ריצה בריאה ומפעילה את השרירים וממריצה את הדם ואולי קצת פוגעת בראיה. וח אמרו שיש דברים שמחזירים את הראיה. אבל אולי היום נשתנו הטבעיים בדבר זה. הרופאים אומרים שזה בריא, ולכן מי שרוצה לשמור על הכושר שלו שירוץ ויעשה פעילות ולא ישכב כל היום.
שאלה: "ולא יהיה אסון" - מי מת: יש לימוד מפורסם מפסוק בשמות "ולא יהיה אסון". רציתי לשאול כמה שאלות בנושא: 1. סיפור המקרה נשמע כמו סיפור שבו הם רבו בניהם ובטעות פגעו באשה הרה שנהרגה או שלא נהרגה אבל העובר נהרג. במקרה שנהרגה, למשל, על דבר כזה הם חייבים מיתה, הרי לא מדובר במזיד אם הבנתי נכון? 2. ואם כן מדובר במזיד, איך אם היא לא נהרגה אבל העובר כן הם פטורים ממיתה, הורג עובר במזיד פטור ממיתה? 3. אם פטורים ממיתה אז יוצא שיש הבדל בין מוות של אדם לבין מוות של עובר מבחינת דיני נפשות, א"כ, מדוע כל הזמן אני שומע שאומרים שלהרוג את העובר זה רצח? האם זה לא או שכן? אני מקווה שאפשר לשמוע תשובה שתברר לי את העניין.
תשובה: באשר לשאלותיך: (1) פרשיה זו אכן מדברת במקרה בו נגפו אנשים אישה הרה בשוגג. במקרה בו האישה חלילה נהרגה, יהיה על הנוגפים לגלות לעיר מקלט כדין רוצח בשוגג. ואמנם נאמר כאן "נפש תחת נפש", אך אין זה במובן הרגיל כשם ש"עין תחת עין" אינו במובן הרגיל. על השאלה מדוע בכל זאת התורה כתבה כך, ראה רבנו בחיי, ספורנו ואבן עזרא על פסוק זה. וראה גם דברי הזוהר הק' המובאים ב"שיחות הרצי"ה" לפרשת משפטים. (2-3) לגבי הריגת עובר: מבחינת העונש: דווקא ההורג תינוק בן יום אחד חייב מיתה, שנאמר: "ואיש כי יכה כל נפש אדם" (ויקרא כד, יז), אבל ההורג את העובר אינו חייב מיתה, שכל זמן שלא יצא לאויר העולם אינו נפש (ראה נידה מד ע"ב). יחד עם זאת הפלת עובר היא איסור חמור ונחלקו הפוסקים מהו בדיוק גדר האיסור ומהי חומרתו - יש הסוברים שקיים כאן איסור דאורייתא גמור של רציחה ויש סוברים שהאיסור הוא מדרבנן (ראה אנציקלופדיה הלכתית רפואית של הרב פרופ' שטינברג ערך הפלה מלאכותית). נאמנה,
שאלה: טלפון כוננות של העבודה בשבת: כבוד הרב, בעלי התחיל לפני כחודשיים עבודה בחברת מחשבים שיש לה המון לקוחות בעולם, במחלקה שלו יש טלפון כוננות שבמידה ויש תקלה הם צריכים לטפל. עושים סבב ביניהם, כל אחד למשך שבוע כולל שבת. בעלי ביקש מהמנהל שלו להעביר את הטלפון כבר ביום חמישי לתורן שאחריו והוא יעשה שבועיים ללא שבתות. השאלה שלי היא כזאת: האם לפי דעת תורה אין בעיה בהתנהלות שלו, למרות שחבריו בצוות אינם שומרי שבת, האם יש פה מעיין אילוץ לגרום להם לחלל שבת במקומו (חס וחלילה)? אציין כי בעלי עושה מאמצים למצוא מישהו שאינו יהודי בצוות אבל במידה ולא ימצא מה עליו לעשות?
תשובה: אכן ראוי למצוא מחליף גוי. אך בהעדר גוי אין בררה אלא לגרום לכך שעובד יהודי יעבוד בשבת ל"ע. הוא לא נחשב למכשיל כי ההנהלה היא שמטילה את התפקידים על העובדים הוא רק נמנע מלחלל שבת וממילא העבודה מוטלת על יהודי.
שאלה: מראות לא טהורים לילדים קטנים: ילדי נמצאים בגן, תאומים בן ובת בגיל 3. הגיעה מטעם העיריה פסיכולוגית לגן. הפסיכולוגית לא היתה לבושה לפי גדרי הצניעות בלשון המעטה. אני העברתי על כך תלונה לעיריה. חברים טענו כי אין איסור לילדים להיות חשופים לתמונות ולדמויות לא צנועות בגיל זה. השבתי כי אמנם על מראות אסורים מפני שהם מביאים לטומאת קרי, כגון, בעלי חיים המזדקקים זה לזה יתכן שניתן להקל. אך על ערווה הרי זה ככל איסורים שבתורה ואסור ואולי אף לאשה. מה דעתו של הרב?
תשובה: ילדים קטנים אינם בני גירוי. עובדה היא שאמהות לוקחות איתן ילדים קטנים לחוף נפרד.
שאלה: מידת דרך ארץ וכיבוד הורים: כשאני מדבר על אמי בפניה בפני אנשים אחרים איך ראוי לקרוא לה? אמי? היא?
תשובה: אמי.
שאלה: ארוח אמא לא יהודיה לאחר גיור: אני בת לאבא יהודי ואימא לא יהודייה. בקרוב אני עומדת לעבור גיור ורציתי לשאול, האם בתור יהודייה יהיה לי אסור לארח את אימי בבית שלי בחגים? כי ידוע לי שאסור לארח גוי בחג. אשמח לדעת האם יש הקלות באסור זה כשמדובר בהורים.
תשובה: אם היא לא באה רק כאורחת לחג אלא נמצאת בבית כבת בית מותר לארח אותה גם בחג.
שאלה: "מסיבת הודיה בפאב": המקום כשר, יהיו בע"ה דברי תורה, בלי ריקודים ומוזיקה לא כשרים. אך האם ראוי לערוך מסיבה כזאת קדושה במקום שמסמל לחלק מהמוזמנים את ההפך? מראש! השאלה נשאלה בהמשך לשאלה "מסיבת הודיה בפאב"
תשובה: מבחינה הלכתית צרופה מותר, אך את צודקת שהמקום לא מתאים.
שאלה: השבת אבידה בבית מרקחת: בע"ה אני עובד בבית מרקחת,ויש תנועה מהירה של אנשים. אחת הלקוחות שטיפלתי בה הרימה מהרצפה צמיד שנראה יקר ושאלה בקול של מי זה.אף אחד לא ענה ואז היא שאלה אותי אם אני יודע אמרתי שלא אך אוכל לשים את זה במגירה ששם יש כל מיני אבידות,היא נתנה לי את הצמיד ושמתי במגירה.לאחר כמה שניות חשבתי על זה שהצמיד נראה יקר וסיכוי סביר שאחד העובדים (במיוחד אלה שאינם יהודים) יראו אותו ויקחו.מיד לקחתי את הצמיד ושמתי אותו אצלי. מאותו רגע אני לא יודע כיצד לנהוג, א. כיצד לנסח את השלט של השבת אבידה והיכן לתלות? ב. כמה זמן להשאיר את השלט? והאם יש פרק זמן שעד אז לא הגיע אף אחד לדרוש באבידה ואז זה הופך להיות שלי? ג. בקשר לשאלה ב באם התשובה היא שאחרי פרק זמן X שאין דורש וזה הופך להיות שלי, האם צריך להתייחס לאותה גברת שהרימה את זה ושאלה ואז נתנה לי. האם זה יהיה שלה או שלי (בהתחשב שאני לא יודע ולא זוכר מי היא, אך אוכל להתאמץ ולברר כיצד להגיע אליה)? מקוה שהפרטים היו ברורים מספיק ובשו"ט
תשובה: אם אין בצמיד סימן מזהה משאר צמידים שנפוצים בחנויות, אין צורך להכריז עליו והוא שייך למוצאו. במקרה שלך, נשמע מתיאורך שהלקוחה שהרימה את הצמיד לא התכוונה לזכות בה, אלא להשיבה לבעליה, ולאחר שהיא העבירה אותה אליך אתה זוכה במציאה. אמנם יש מקום להדר ולהכריז על המציאה ולנסות בכל אופן להשיבה לבעליה. א. אם יש בצמיד סימן, סביר שמאבדיו לא נתייאשו ממנו ולכן חל על המוצא חיוב להשיבו לבעליו, ממילא צריך להכריז עליו עליו, לתלות שלט במקום בולט בבית המרקחת ובמקומות בולטים בסביבה הקרובה, שנמצא חפץ בעל ערך והמאבד מוזמן לפנות אל המוצא. ב. והיה אם לאחר כשלושה חדשים אף אחד לא פונה אליך: אם יש בצמיד משהו יחודי שקשה למצוא בחנויות, צריך לשמור עליו ואסור להשתמש בו, עד שיגיע זמן שהוא עלול לאבד מערכו (בגלל הזמן המרובה שעובר, או אם הוא יצא מהאופנה הקיימת בשוק) למכור אותו לאחר או לעצמך, ולכתוב על דף שמור את פרטי המציאה ואת ערכה, אפשר להשתמש בכסף כל עוד יש סכום זהה בחשבון הבנק. אם אין בו דבר יחודי, וניתן למצוא כדוגמתו בחנויות, יש דעות הסוברות שניתן לחכות זמן מה לאחר ההכרזה, ואם אין פניה מהמאבד, אפשר להעריך כמה שווה הכסף, לרשום את שוויו על דף שמור, ואפשר למוכרו או להשתמש בחפץ כאלו הוא שלכם, ואם יבוא המאבד יקח את כספו או את אבידתו לפי מה שירצה. נראה שאפשר לסמוך עליהם. ג. כמו שכתבנו בהתחלה, אינך צריך לתתו ללקוחה שהרימה אותו, כיון שהיא לא נתכוונה לזכות בו, ומסרה אותו לך, זה נותן לך את החובה להשיבו ואת הזכויות אם המוצא לא יגיע. הרב מרדכי גרוס
שאלה: סידור גבות לגבר לא ליופי אלא לעצמו: האם מותר לבין שיש לו קצת שערות בין הגבות להוריד בלייזר, זה מפריע לו והוא עושה את זה לשם עצמו ולא ליופי. ואין זה מפריע או יפריע לו בשידוכים כי זה לא בולט. האם מותר בכל זאת להוריד אם זה מפריע לו? השאלה נשאלה בהמשך לשאלה "הסרת גבות גדולות"
תשובה: אם זה לא בשביל היופי אלה לצער מותר.
שאלה: השבת אבדה אחרי זמן: מצאתי אוזניות ברחוב ותליתי מודעה במקום המציאה.(לא גדולה, כגודל דף) אחרי כחודש עברתי במקום וראיתי שהמודעה נקרעה ולא נשארה (לא ידוע אחרי כמה זמן זה קרה) א. האם עלי לתלות מודעה נוספת? (כעת כבר עברו כחודשיים) ב. האם מותר לי להשתמש בהן? ושאו ברכה!
תשובה: א. לא צריך לתלות מודעה נוספת. ב. מותר.
שאלה: מילה המופיעה פעמיים בסמיכות - פעם עם דגש ופעם ללא: אחר צהריים טובים, ברצוני לשאול שאלה הנוגעת לשירת הים. בשירת הים נאמר "מי כמוכה באלים ה, מי כמוכה נאדר בקודש" (מי כמכה באלם, ה, מי כמכה נאדר בקדש, נורא תהלת עשה פלא) השאלה היא מדוע בתחילת המשפט נכתבה המילה "כמוכה" כאשר ה-כ בראש המילה אינה מודגשת בעוד שבהמשך המשפט, אותה המילה נכתבת עם דגש באות כ? ושבת
תשובה: לפי כללי הדקדוק, שני המקומות היו צריכים להיות רפים משום שבאים לאחר מילה המסתיימת באותיות אהו"י, והביא המנחת שי (על התורה שם) שני טעמים לכך שהתורה לא כתבה כ רפה בפעם השניה. הטעם הראשון הוא, שהמילה "כמוכה" בפעם השניה מובאת מיד לאחר המילה ה', ויש בכך חשש גידוף כמבואר בדברי הבית יוסף אורח חיים סימן נא בשם הארחות חיים (סימן כו): "יזהר לומר מי כמוך נאדר בקדש בכ"ף דגושה שאם לא כן נמצא מחרף כאומר ה' מיכה ומיכה הוא האיש שגנב השם ועשה העגל שנאמר (זכריה י יא) ועבר בים צרה" (ודרשו בסנהדרין קג ע"ב שרומז לפסלו של מיכה. וביאר שם רש"י: "כשכתב משה את השם והשליכו על נילוס להעלות ארונו של יוסף, בא מיכה ונטלו בהחבא, והיינו דכתיב ועבר בים צרה - כשהעביר הקדוש ברוך הוא לישראל עבר מיכה עמהם שבידו השם - לעשות העגל, לישנא אחרינא: מיכה עשה פסל והביאו עמו כשעברו ישראל הים"). הטעם השני, ע"פ מדרש לקח טוב (פסיקתא זוטרתא שמות פרק טו ד"ה מי כמוכה) שבתחילה היו משבחים בשפה רפה ולבסוף מקירות ליבם.
שאלה: יום השואה בכ"ז בניסן: מדוע קיימת הטענה שלא היה ראוי לקבוע את יום השואה והגבורה בכ"ז ניסן משום שאסור לקבוע יום תענית ומספד כאשר אנחנו לא מתגלחים בחודש ניסן בשל אבילות על מות תלמידי רבי עקיבא?
תשובה: יש שאינם מתגלחים גם בחול המועד למרות שהוא חג.
שאלה: כיפות או כל דבר אחר: האם כיפה זה דבר שנחשב כקדוש או שאפשר לשים כל כיסוי ראש אחר כתחליף לה? ב מראש,
תשובה: ב"ה שמחתי לקבל את שאלתך היפה. חכמנו זכרונם לברכה לימדו אותנו שאדם צריך לכסות את הראש שלו, כדי שיהיה לו יראת שמים. כשאדם מכסה את ראשו, הוא כל הזמן זוכר שיש מישהו מעליו, שיש מישהו שמכוון את העולם, מישהו שאנו קשורים אליו ומשתדלים להתקדם אליו. כיסוי ראש זה מאוד מאוד חשוב. לפי ההלכה אין זה משנה איזה בד יש על הראש בתור כיסוי ראש, ולא צריך דווקא כיפה, ולכן אם קשה לשים כיפה אפשר לשים דברים אחרים ובכך לפתור את הבעיה. כמובן שכיום הכיפה היא גם כן סמל, סמל לשייכות למשהו גדול, למשהו משמח, וחשוב מאוד להתגבר על הקושי ולהגיע למצב שאין רתיעה מלכסות את הראש בכיפה, אך בינתיים אין בעיה שתכסה את הראש בכובע או בכל בד אחר. הרב יצחק גרינבלט zahig1 gmail.com
שאלה: צום עשרה בטבת: אני שכחתי שיש צום והתחלתי לצום משעה מאוחרת רציתי לדעת אם יש משהו שאני יוכל לעשות כדי לכפר על מעשיי?
תשובה: התפקיד של הצום להתעורר ולשוב בתשובה תשתדל עוד יותר להתפלל על הגואלה ולתקן מה שצריך לתקן
שאלה: דיני בגידה: 1. מה דינה של אישה נשואה ההולכת עם גבר נשוי אחר והם מנהלים קשר למשך זמן רב ועדיין חיים עם בני הזוג שלהם? 2. מה דינם של בני הזוג שממשיכים עם אותם בוגדים מבלי לדעת? 3. האם עונשו של הגבר הבוגד קשה משל האשה? 4. אם הם מתגרשים מבני זוגם האם מותר להם להתחתן יחד? 5. האם מותר לספר לבני הזוג שלהם (להלשין) בכדי להציל אותם? ב
תשובה: שלמות הבית היהודי חוסנו ושלמותו מהוות אבני יסוד בתורתנו הקדושה. נאמנות של בני זוג אחד אל השני,הבעל לאישה והאישה לבעל, בכל מרחבי החיים, בעניני הלכה,בעניני הממון,חינוך הילדים וכו' מהווים חלק ממכלול שלם בשלמות הבית היהודי. כל פגיעה בשלמות זאת היא נוראה והרסנית וגורמת לסדקים והתפוררות בשלמותו של התא המשפחתי. הדרך שבה מתקשרים בני זוג לאחר מעמד הר סיני הינו ע"י קידושין וחופה וע"י כך חל עליהם שם של "נשואים" זה לזה. כל דרך אחרת שהיא מחוץ למסגרת זאת הרי היא אסורה באיסור גמור. כמו בכל דבר ישנם רמות שונות באיסורים וכן ישנם ביטויים שונים בהלכה לכל פגם והרס בקשר הזה. פרטי הדינים רבים מלפרטם ואין כאן המקום להאריך. אם יש לך קשר אם אחד מבני הזוג שלפי דעתך אינם נוהגים כשורה בקשר זה,עליך לנסות להשפיע עליהם לשוב להיות נאמנים אחד לשני על פי מידות ההלכה המפורטות בתורתנו הקדושה. אין צורך לספר לבן הזוג השני. אם ישנו צורך ורצון להתייעץ עם תלמיד חכם (רב פוסק ) באופן אישי בדבר זה ניתן לפנות אלינו
שאלה: עוגת סופלה בשבת: עוגת שוקולד "סופלה" שהיא אפויה בעוד נשאר בה בפנים חלק שהוא "נוזלי" במטרה שאח"כ יחממו את העוגה והנוזל יתחמם ויהיה יותר טעים. (אפשר לאכול גם מבלי לחמם). האם מותר לשים בשבת על הפלטה? (לאשכנזים)
תשובה: תלוי בכמות הנוזלים, אם היא מעטה מותר.
שאלה: אגרות הראיה 2: האם הרב יוכל לכתוב עוד אגרות חשובות של הרב קוק שכדאי ללמוד, בהמשך לרשימה הקודמת שהרב שלח? כמו כן, האם הרב יוכל הרב לשלוח את המאמרים החשובים במאמרי הראיה שכדאי ללמוד? השאלה נשאלה בהמשך לשאלה "איגרות הראי"ה"
תשובה: : האיגרות שניתן ללמוד: תשמו, תשנג, תשס"ה, תשס"ז, תשפד, תשצג, תשצה, תתמג, תתסט, תתעא ו-תתעג. המאמרים שכדאי ללמוד: דרך התחיה, תלמים, טללי אורות, קרבת אלוקים, לשני בתי ישראל, להוסיף אומץ, תורת א"י, על במותינו חללים, המספד בירושלים, מאמר מיוחד ואחדות ושניות.
שאלה: סדר תפילת מנחה בתענית עשרה בטבת: האם בתפילת מנחה בצום לאחר "אשרי" אומרים קדיש, קוראים בתורה ומחזירים את הספר תורה למקום. אומרים תיכון תפילתי, קדיש ועמידה, או שלאחר אשרי לא אומרים קדיש וישר מוצאים ספר תורה וכו? אשמח לתשובה וחשוב לי המקורות. אני מתפלל בנוסח בבלי אם זה עוזר.
תשובה: לכל המנהגים אומרים פעמים חצי קדיש במנחה של הצום. אחרי אשרי, ובשנית לאחר הכנסת ס"ת לפני תפילת העמידה.
שאלה: בריכה לא מחוממת בשבת: כבוד הרב למדתי היום גמ' שבת דף ל"ט-מ" יחד עם רמב"ם, שם לומדים הלכה שאין רוחצין בחמין בשבת ואם חומם בערב שבת אז רק פניו ידיו ורגליו. ברמב"ם שבת פרק כ"ב הלכה ב כתוב שהסיבה לכך היא משום גזירת חכמים על המרחץ משום הבלנים וכו'. האם מותר להכנס לבריכה צוננת בשבת שאין אפשרות לחמם אותה, שהרי מותר לרחוץ בצונן לפי רמב"ם?
תשובה: תיאורטית זה מותר. ח כתבו שאסור לאדם לשחות בים בשבת, מחשש שמא יעשה חבית של שייטים, כלומר: כלי, אבל במקום שכבר מוקף במחיצות לא חששו ויהיה מותר. אבל למעשה, התקבל בכל קהילות ישראל שלא רוחצים בשבת כלל. לכן מבחינת אווירת השבת וצביון השבת לא נכנסים לבריכה. אם אדם זקוק לכך, לדוגמא: בשביל טבילת עזרא, והוא מקפיד על כך, אז יכול לטבול בשבת במקווה או בבריכה אם זה מועיל לשיטתו. אבל בשביל להתרחץ זה לא תואם את צביון השבת, וזה עובדין דחול, ומטעם זה לא נכנסים לבריכה בשבת.
שאלה: כשרות תוספים לספורטאים: לכבוד הרב, אבקת חלבון צריך הכשר? ממה עשוי קריאטין (CREATINE)? האם הוא צריך הכשר?
תשובה: וברכת ד' יש כל מיני אבקות חלבון(יש עם מי גבינה ויש ביצים יתכן שהם טריפות), ויש באבקות אלו עוד כל מיני תוספים, על כן עדיף עם כשרות, ובייחוד שיש אבקות עם כשרות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: ביקור חולים יהודיים: אנחנו הולכים כל יום שישי לשערי צדק לשמח חולים. לפעמים יש בחדר גם חולים ערבים, ושאלתנו האם יש בעיה לסגור את הוילון של החולה הערבי? ראיתי ברשב"א שעניין חשש איבה אינו כשיד ישראל תקיפה על גויים (ב"מ פ"ב)
תשובה: לא ראוי לעשות זאת, מאחר וזה באותו חדר וזה בולט לעין וגורם לאיבה.
שאלה: נטילת ידים שלוש פעמים לסעודה: אשמח לדעת מדוע נוטלים ידים לאיכילת לחם דווקא שלוש פעמים ולא מספר שונה של פעמים?
תשובה: על מנת להבטיח שאם היה מקום שנגעו בו מים ונטמאו מהיד שהיתה טמאה הם נטהרו ע"י המים החדשים.
שאלה: למה נבראה כל האנושות מאדם וחוה?: השם ברא את אדם וחוה ומהם נוצרו האנושות,מדוע לא ברא כמה זוגות כמו שברא כל מני סוגים של חיות סוגים של צומח וכול"ה? יצחק וישמעל נולדו מאותו אבא עם ישראל נילחם עם חצי האח הרי השם תיכנן ומתכנן תהליכים מה הסיבה או הסיבות לכל ההשתלשלות?
תשובה: איני בטוח שהבנתי את השאלה עד הסוף, אולם אשתדל לכתוב ראשי פרקים בתקווה שיועילו. העובדה שכל האנושות מקורה באדם וחוה (שיחד קרויים הם בתורה 'האדם') מבטאת את אחדות האנושות. הנביא אומר 'ביום ההוא יהיה ה' אחד ושמו אחד', פירוש 'שמו אחד' הוא שה' מתגלה בעולם בצורה אחדותית, ומי שמגלה זאת באופן העמוק ביותר הוא האדם שנברא בצלם אלוקים. אמנם, כיום יש מאבקים בין צדדי האנושות השונים, אך יש לדעת שמאבקים אלו דומים למאבקים פנימיים שקיימים לפעמים בתוכו של אדם פרטי, ובסופו של דבר יתגלה שהאנושות כולה היא כאדם אחד. משמעות אחדות העולם אינה שכל צדדי העולם זהים, אלא חלקי האנושות מקבילים לאיברים רבים של אדם אחד, כאשר עם ישראל הוא כנגד הנשמה של אותו גוף. איננו יודעים בדיוק את משמעות סדר השתלשלות העולם עד שתתגלה אחדות זו, אך באופן כללי ניתן לומר שבשלב הראשון כל צד באנושות מפתח את עצמו באופן פרטי (מה שכרוך גם במאבקים בין הצדדים השונים), ולאחר מכן יתחברו כל החלקים להיות אחד. כאמור, כתבתי רק ראשי פרקים, והדברים עמוקים הרבה יותר.
שאלה: קידוש לבנה ביחידות: רציתי לשאול האם קידוש לבנה חייבים בו במניין? ואם לא, כיצד יש לומר את ה עליכם ועליכם? ובנוסף רציתי לשאול שידוע על פי תורת הסוד שתפילה צריכה להיות תחת קורת גג, האם הדבר נכון גם לגבי קידוש לבנה?
תשובה: קידוש לבנה עדיף לעשות במנין משום ברוב עם, וכן המנהג. גם אם אין מנין יש לומר אפילו ביחידות ואם אפשר יש מעלה לומר בשלושה. " עליכם" אפשר לומר לאותו אדם 3 פעמים, ואם אתה אומר לבד אפשר לדלג על אמירת ה קידוש לבנה עושים דווקא תחת כיפת השמים, זקן או חולה וכד' שקשה עליו היציאה יכול לעשות בביתו.
שאלה: להפריש תרומות ומעשרות מעשבי תבלין: האם יש חובה להפריש תרומות ומעשרות מנענע או מעשבי תבלין ומרפא שאני מגדל באדנית במרפסת?
תשובה: וברכת ד' מה שאדם מגדל במרפסת כדאי להפריש ללא ברכה, למרות שאלו רק עשבי תבלין אבל מכיוון שיש שאוכלים אותם ראוי להפריש ללא ברכה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: עדיפות לשימוש בניגוב ידים בשבת: האם בשבת עדיף לנגב ידים (לאחר נטילה למשל) במגבת או בניר מגבת חד פעמי? ומה לגבי ניגוב פרי?
תשובה: נגב כרצונך.